Da li vam je iko ikada rekao: „Ispravi se!“
ili vas je prekoreo zbog pogrbljenog sedenja za vreme porodične večere?
Takvi komentari su možda iritirajući, ali nisu pogrešni.
Vaše držanje, položaj vašeg tela pri sedenju ili stajanju,
je osnova svakog pokreta vašeg tela
i može odrediti koliko se dobro ono prilagođava na napore.
Ovi napori mogu biti stvari kao što su nošenje tereta
ili sedenje u čudnom položaju,
a veliki napor koji svi doživljavamo ceo dan, svaki dan - gravitacija.
Ako vaše držanje nije optimalno,
vaši mišići rade napornije
da vas održavaju u uspravnom i uravnoteženom položaju.
Neki mišići će postati zategnuti i nesavitljivi.
Drugi će biti inhibirani.
Vremenom ova neodgovarajuća prilagođavanja
onemogućuju sposobnost vašeg tela da se nosi sa silama koje deluju na njega.
Loše držanje prouzrokuje dodatno trošenje vaših zglobova i ligamenata,
što povećava mogućnost da se nezgode dogode
i čini neke organe, kao što su pluća, manje efikasnim.
Istraživači su našli vezu između lošeg držanja i skolioze,
glavobolje
i bolova u leđima,
iako loše držanje nije jedini uzročnik nijednog od ovih oboljenja.
Vaše držanje može čak da utiče na vaše emocionalno stanje
i vašu osetljivost na bol.
Stoga postoji mnogo razloga da težimo da imamo dobro držanje.
Međutim, to postaje sve teže ovih dana.
Dugo sedenje u čudnom položaju može da utiče na loše držanje,
baš kao i korišćenje kompjutera ili mobilnih uređaja
koji vas teraju da gladate na dole.
Mnoga istraživanja tvrde da se, u proseku, naše držanje pogoršava.
Kako izgleda dobro držanje?
Kada gledate kičmu spreda ili straga,
sva 33 pršljenja treba da izgledaju
kao da su naslagana jedan na drugi u pravoj liniji.
Gledano sa strane kičma treba da ima tri krivine:
jednu kod vrata, jednu kod ramena i jednu kod lumbalnog dela kičme.
Nismo rođeni sa kičmom u obliku latiničnog slova „s“.
Kičme beba imaju samo jednu krivinu u obliku latiničnog slova „c“.
Ostale krivine se obično razviju do perioda između 12 i 18 meseci
dok mišići ojačavaju.
Ove krivine nam pomažu da stojimo pravo i da apsorbuju neke od napora
prouzrokovanih aktivnostima kao što su hodanje i skakanje.
Ako su pravilno poravnane,
kada stojite
treba da možete da povučete pravu liniju
od tačke tek ispred vaših ramena
preko tačke iza vaših kukova
i tačke ispred vašeg kolena
do tačke na nekoliko centimetara ispred vašeg zgloba na nozi.
Ovo održava vaš centar gravitacije tačno iznad vašeg potporne osnove,
što vam omogućava da se krećete efikasnije
uz minimalan zamor i mičićni napor.
Ako sedite, vrat treba da vam bude u vertikalnom položaju,
a ne nagnut napred.
Ramena treba da vam budu opuštena, a ruke blizu tela.
Kolena treba da vam budu pod pravim uglom, a stopala postavljena ravno na pod.
A šta ako vaše držanje nije baš tako sjajno?
Probajte da redizajnirate svoju okolinu.
Prilagodite ekran da bude u nivou očiju ili malo ispod njega.
Postarajte se da su vam svi delovi tela,
kao što su laktovi i ručni zglobovi,
poduprti uz upotrebu ergonomskih pomagala ako je neophodno.
Probajte da spavate na strani sa poduprtim vratom
i sa jastukom između nogu.
Nosite cipele sa niskom petom i dobrom potporom za svod stopala
i koristite slušalice kada telefonirate.
Takođe, nije dovoljno imati samo dobro držanje.
Veoma je važno neprekidno pomerati mišiće i zglobove.
U stvari, biti dugo nepokretan i imati dobro držanje
može biti gore nego se redovno kretati i imati loše držanje.
Kada se krećete, radite to pametno.
Držite blizu tela sve što nosite.
Rančevi treba da budu naslonjeni na leđa i poravnani.
Ako puno sedite, povremeno ustanite, krećite se
i ne zaboravite da vežbate.
Ako koristite svoje mišiće,
biće dovoljno snažni da vam pružaju efikasnu potporu
povrh svih ostalih koristi za zglobove, kosti, mozak i srce.
A ako ste zaista zabrinuti, proverite sa svojim fizioterapeutom,
jer zaista treba da stojite pravo.